The Beggar’s Opera
The Beggar’s Opera (Im Bättler si Opere) isch e Ballad Opera vom John Gay (Teggst) und Johann Christoph Pepusch (Muusig). Si isch 1728 im Londoner Lincoln’s Inn Fields Theatre urufgfüert worde. Uf iire basiert im Gay si Ruef as äine vo de bedütendste Literaate vom ufkläärerische änglische Augustan Age.

Gschicht

Dr Gay het 1715 e parodistischi Farse The What D’Ye Call It gschriibe, wo aber käi Erfolg gha het. Mit iirer Mischig vo Schaner und dr Satire uf s Theater het si aber scho Merkmol ghaa, wo au die spööteri Beggar’s Opera gha het. 1727 het dr Gay denn an sinere berüemte Ballad Opera afo schaffe. Am 29. Januar 1728 isch si urufgfüert worde und isch e Riiseerfolg worde. Zur Popularidäät het biidräit, ass si uf Änglisch gsi isch und d Lüt häi chönne verstoo, was uf dr Büüni gsunge worde isch. D Zensur hingeege isch nid eso enthusiastisch gsi und het d Fortsetzig Polly (1729) verbote.

S Wärk
D Opere isch e Gsellschaftssatire, wo dr Gay din die gsellschaftlige Entwicklige in säller Zit kritisiert: d Verarmig wil d Bevölkerig so stark und rasch gwaggse isch, d Kriminalidäät, d Brostituzioon, dr Alkoholismus bsundrigs wägem Konsum vo Gin. Si het au dr Theaterbdriib uf s Horn gnoo und im Händel sini Opere parodiert. Für d Muusig isch dr Komponist Johann Christoph Pepusch verantwortlig gsi. Dr Pepusch sälber het nume d Uwertüüre  und äi Lied komponiert.

Litratuur 
 R. S. Bear: The Beggar’s Opera – John Gay – Transcribed, with an Introduction, Notes, and Bibliography (Text der Ausgabe von 1765), University of Oregon, August 1992 (änglisch)
 Alexander Eilers (Hrsg.): John Gays The Beggar’s Opera. Eine kleine Erfolgsgeschichte. Fernwald: litblockín, 2010, ISBN 978-3-932289-43-9

Weblingg

 
 
 
 Programmheft von ere studäntische Uffüerig 2010 (PDF; 3,6 MB) an dr Universidäät Giesse

Opere
Barockmuusig